Diari Oficial de la Generalitat Valenciana


Sumari del DOGV 1755, del 31-03-1992 (1992/824339)

ORDRE de 14 de febrer de 1992, de la Conselleria de Cultura, Educació i Ciència, per la qual fa pública la convocatòria de subvencions a associacions juvenils per a 1992.
--------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/14/(4)/dof/vci/html**

### Dades del document

Número de DOGV
:   1755

Data del DOGV
:   31-03-1992

Secció del DOGV
:   DISPOSICIONS GENERALS

Número del document
:   1992/824339


Data del document
:   14-02-1992

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 14 de febrer de 1992, de la Conselleria de Cultura, Educació i Ciència, per la qual fa pública la convocatòria de subvencions a associacions juvenils per a 1992.  
La Llei de la Generalitat Valenciana 4/1989, de 26 de juny, de creació de l'Institut Valencià de la Joventut assenyala, entre les funcions d'aquest organisme, el suport econòmic al desplegament de les iniciatives i els projectes de les associacions juvenils inscrites en el Cens d?associacions Juvenils de la Comunitat Valenciana.  
Així, i fent ús de les competències que cm confereix l'article 35 de la Llei de 5/1983 de la Generalitat Valenciana, de 30 de desembre, del Govern Valencià,  
ORDENE:  
Article primer  
L'Institut Valencià de la Joventut (IVAJ), dins dels límits pressupostaris aprovats amb aquesta finalitat, concedirà subvencions a les associacions juvenils de la Comunitat Valenciana.  
Article segon  
Seran concedides les subvencions a càrrec de les línies de subvenció del pressupost de despeses de l?Institut Valencià de la Joventut: .  
- Programes generals i específics d'activitats: 401/000/92.  
Import global: 38.999.855 PTA.  
- Programa d'equipaments: 701/000/92.  
Import global: 30.718.775 PTA.  
Article tercer  
1. Podran sol·licitar subvencions, segons el que disposa aquesta convocatòria, les entitats inscrites en el Cens d?associacions Juvenils i Entitats Prestadores de Servei, a la Joventut de la Comunitat Valenciana amb un àmbit d'actuació provincial o autonòmic.  
2. Les entitats podran sol·licitar-ne per als programes següents:  
a) Programa general d'activitats  
b) Programes específics d'activitats  
c) Programa anual d'equipament  
3. Els grups, els agrupaments, els centres, les organitzacions i les associacions que pertanyen a moviments, federacions i coordinadores amb personalitat jurídica pròpia, hauran de tramitar, mitjançant aquests, les sol·licituds per a qualsevol programa.  
4. Les associacions i les entitats inscrites en el Cens que tinguen un àmbit local o comarcal d'actuació, dirigiran les seues sol·licituds a les respectives diputacions provincials.  
Article quart  
1. Les subvencions contribuiran al finançament dels programes esmentats en l'apartat 2 de l'article 3 d'aquesta ordre, i cobriran la diferència entre l'aportació de l?entitat sol·licitadora i el pressupost total necessari per al desplegament dels programes.  
La quantitat màxima que es concedirà serà d'un 40%, per al programa general d'activitats i, d'un 60% per als programes específics i d'equipament.  
2. Queden exclosos d'allò que es disposa en els apartats anteriors els tipus d'activitats següents:  
- Les activitats acadèmiques.  
- Els viatges desproveïts d'interés cultural i social clar.  
- Les activitats amb finalitat lucrativa.  
- Les activitats que no estiguen adreçades a la formació dels joves per a la seua participació en la vida comunitària.  
- Aquelles que fomenten o puguen incitar, directament o indirecta, l?ús de drogues, alcohol o tabac, o aquelles que en realitzen l'apologia del seu consum.  
- Els programes que no reunesquen les característiques tècniques que n'asseguren la seua realització.  
Article cinquè  
1. Les sol·licituds es presentaran en imprès normalitzat (exemplar triplicat) que facilitaran els serveis territorials de Cultura i Educació. La sol·licitud haurà d'anar acompanyada de la documentació següent:  
- Fotocòpia del DNI del president.  
- Certificació que l?entitat està al corrent en les seues obligacions tributàries i quant a la Seguretat Social.  
- Compte de resultats del 1991 i pressupost per al 1992.  
- Memòria de les activitats realitzades el 1991, només per a aquelles entitats que no van rebre subvenció el 1991  
- Un exemplar de cadascuna de les publicacions realitzades des de l'1 de gener de 1991.  
2. Les entitats, segons la subvenció sol·licitada, presentaran:  
- Un programa d'activitats, que haurà d'incloure les característiques tècniques que n'acrediten la realització: personal responsable, infrastructures, periodicitat i descripció de les activitats, les característiques dels beneficiaris, els pressuposts i els llocs on es realitzaran les activitats, i l'aportació de l?entitat i els participants.  
- Un programa d'equipaments, que inclourà una descripció de les característiques tècniques i les prestacions, el cost i l'aportació de l?entitat.  
3. Les entitats sol·licitadores hauran de presentar tota la documentació requerida als serveis territorials de Cultura i Educació, als centres d'informació de l?Oficina d'Informació, Iniciatives i Reclamacions de la Generalitat Valenciana o bé s'hi enviaran per qualsevol dels procediments establerts en l'article 66 de la Llei de Procediment Administratiu.  
Article sisè  
El termini de presentació de sol·licituds serà de trenta dies hàbils comptadors des de l?entrada en vigor d'aquesta resolució.  
Article setè  
Es crea la comissió d'avaluació per a l?estudi i la valoració de les instàncies presentades, i que estarà integrada pels membres següents:  
- El Secretari Tècnic de l?Institut Valencià de la Joventut.  
- Dos tècnics de l?Institut Valencià de la Joventut designats pel director general.  
- Tres representants del Consell de la Joventut de la Comunitat Valenciana.  
La comissió elevarà una proposta al Director General de l?Institut Valencià de la Joventut, el qual la resoldrà.  
Article vuitè  
1. Dins del programa general d'activitats es podran subvencionar:  
- Activitats recreatives i de temps lliure.  
- Formació de monitors i animadors juvenils.  
- Animació sòcio-cultural.  
- Intercanvis juvenils.  
- Publicacions juvenils.  
- Servei voluntari a la societat.  
- Estudis i formació relacionat amb el món juvenil.  
- Activitats de formació interna.  
- Activitats i serveis d'informació, documentació i assessorament.  
2. Per a la concessió de subvencions als programes generals d'activitats, seran tinguts en compte els criteris següents:  
a) Edat dels beneficiaris:  
- menors de 15 anys, 1 punt.  
- de 15 a 25 anys, 3 punts.  
- de 26 a 30 anys, 1 punt.  
b) Percentatge de finançament propi:  
- fins al 70%, 1 punt.  
- des del 70%, 3 punts.  
c) Implantació territorial:  
- de 5 a 10 municipis, 1 punt.  
- de 10 a 20 municipis, 2 punts.  
- de 20 a 50 municipis, 3 punts.  
- mes de 50 municipis, 5 punts.  
d) Tipus d'activitats. Fins a 15 punts:  
d.1) Entitats prestadores de serveis a la joventut, organitzacions i associacions juvenils de caràcter social: d?1 a 15 punts tot valorant-ne el programa d'activitats.  
d.2) Organitzacions polítiques juvenils: d?1 a 10 diputats en les Corts Valencianes, 1 punt; d'11 a 20 diputats en les Corts Valencianes, 3 punts; de 30 a 40 diputats, 5 punts; més de 40 diputats, 7 punts; els altres 8 punts s'adjudicaran tot valorant-ne els programes.  
e) Tenir centre d'informació juvenil integrat dins de la xarxa de centres i punts d'informació juvenil de la Comunitat Valenciana, 5 punts.  
f) Valoració de les publicacions realitzades des de l?1 de gener de 1991, fins a 5 punts.  
g) Nombre de consells de joventut de la Comunitat Valenciana ' dels quals és membre l'entitat:  
- d'1 a 3 consells, 1 punt.  
- de 3 a 6 consells, 2 punts.  
- més de 6 consells, 3 punts.  
h) Hi haurà dos-barems, l'un per a les entitats d'àmbit autonòmic i l'altre per a les d'àmbit provincial.  
3. Les entitats podran presentar programes específics d'actuació en els camps següents:  
- Foment de la inserció laboral dels joves.  
- Salut dels joves.  
- Protecció del medi.  
- Igualtat de la dona jove.  
- La promoció i l?ús del valencià.  
- Formació dels associats per l'acompliment dels fins de l'associació.  
- Intercanvis amb entitats estrangeres de característiques semblants.  
La comissió avaluadora proposarà la concessió de les subvencions a aquests programes tot tenint en compte la incidència en el conjunt de la població juvenil i les característiques tècniques dels programes presentats.  
4. Les entitats d'àmbit provincial i autonòmic podran presentar programes d'equipament en els camps següents:  
- Adquisició i/o reforma d'immobles per a seus associatives i instal·lacions de temps lliure.  
- Equip informàtic i de comunicació, només a per aquelles entitats que tinguen una seu pròpia.  
- Per a les entitats que hagen obtingut subvencions d'equipament durant els últims tres anys, es valorarà preferentment que els bens siguen destinats a les seus de les comarques.  
Article novè  
Les entitats a les quals haja estat concedida subvenció la rebran quan justifiquen l'aplicació de la totalitat dels fons concedits d?acord amb el programa presentat i les instruccions que siguen determinades en la resolució d'adjudicació, abans de l'1 de novembre de 1992.  
Si no es produeix la justificació, es perdrà la subvenció.  
Article deu   
1. Els beneficiaris de subvencions hauran de complir les obligacions següents:  
a) Comunicar les modificacions que es produesquen en el desplegament del programa subvencionat.  
b) Presentar declaració de les subvencions rebudes d'altres entitats.  
c) Admetre la presència de supervisors de l?Institut Valencià de la Joventut.  
d) Fer constar, en tot el material imprès que s'utilitze en les activitats corresponents, la col·laboració de l?Institut Valencià de la Joventut.  
2. L'Institut Valencià de la Joventut, si s'escau, podrà anul·lar totalment o parcialment la subvenció atorgada quan l'activitat no es realitze d'acord amb el programa que fou objecte de subvenció, o no estiga justificada convenientment la subvenció rebuda segons la convocatòria anterior.  
DISPOSICIONS FINALS  
Primera  
L'Institut Valencià de la Joventut és autoritzat perquè, dins l'àmbit de les seues competències, dicte les resolucions necessàries per a dur terme allò que es disposa aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 14 de febrer de 1992.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI